CELEX: 32016D2086
Language: da
Date: 2016-11-28 00:00:00
Title: Kommissionens gennemførelsesafgørelse (EU) 2016/2086 af 28. november 2016 om visse midlertidige beskyttelsesforanstaltninger over for højpatogen aviær influenza af subtype H5N8 i Sverige (meddelt under nummer C(2016) 7852)

29.11.2016   
            
            
               DA
            
            
               Den Europæiske Unions Tidende
            
            
               L 321/80
            
         KOMMISSIONENS GENNEMFØRELSESAFGØRELSE (EU) 2016/2086
   af 28. november 2016
   om visse midlertidige beskyttelsesforanstaltninger over for højpatogen aviær influenza af subtype H5N8 i Sverige
   
      
         (meddelt under nummer C(2016) 7852)
      
   
   (Kun den svenske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 3,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 3, og
   ud fra følgende betragtninger:
   
               (1)
            
            
               Aviær influenza er en infektiøs virussygdom hos fugle, herunder fjerkræ. Infektioner med aviær influenza-virus hos tamfjerkræ forårsager to hovedformer af sygdommen, som har forskellig virulens. Den lavpatogene form giver generelt kun milde symptomer, mens den højpatogene form forårsager meget stor dødelighed hos de fleste fjerkræarter. Sygdommen kan have alvorlige konsekvenser for fjerkræopdrættets rentabilitet.
            
         
               (2)
            
            
               Man finder hovedsagelig aviær influenza hos fugle, men infektionen kan under visse omstændigheder også forekomme hos mennesker, om end risikoen generelt er meget lille.
            
         
               (3)
            
            
               Ved udbrud af aviær influenza er der risiko for, at sygdomsagenset spreder sig til andre bedrifter, hvor der holdes fjerkræ eller andre fugle i fangenskab. Det kan således sprede sig fra én medlemsstat til andre medlemsstater eller til tredjelande via handel med levende fugle eller produkter heraf.
            
         
               (4)
            
            
               Rådets direktiv 2005/94/EF (3) indeholder bestemmelser om visse forebyggende foranstaltninger vedrørende overvågning og tidlig påvisning af aviær influenza samt minimumsbekæmpelsesforanstaltninger, som skal gennemføres i tilfælde af et udbrud af aviær influenza hos fjerkræ eller andre fugle i fangenskab. I henhold til direktivet skal der oprettes beskyttelses- og overvågningszoner i tilfælde af et udbrud af højpatogen aviær influenza.
            
         
               (5)
            
            
               Sverige har underrettet Kommissionen om et udbrud af højpatogen aviær influenza af subtype H5N8 på en bedrift i landet, hvor der holdes fjerkræ eller andre fugle i fangenskab, og straks truffet de foranstaltninger, der er påkrævet i henhold til direktiv 2005/94/EF, herunder oprettelse af beskyttelses- og overvågningszoner.
            
         
               (6)
            
            
               Kommissionen har gennemgået de pågældende foranstaltninger sammen med Sverige og finder det godtgjort, at grænserne for de beskyttelses- og overvågningszoner, landets kompetente myndighed har oprettet, ligger tilstrækkelig langt fra den bedrift, hvor det bekræftede udbrud er konstateret.
            
         
               (7)
            
            
               For at hindre unødvendige forstyrrelser i samhandelen inden for EU og for at undgå, at tredjelande indfører uberettigede handelshindringer, er det nødvendigt hurtigt at identificere de beskyttelses- og overvågningszoner, der er oprettet i Sverige i forhold til højpatogen aviær influenza, på EU-plan.
            
         
               (8)
            
            
               De beskyttelses- og overvågningszoner i Sverige, hvor de ved direktiv 2005/94/EF fastsatte dyresundhedsmæssige bekæmpelsesforanstaltninger anvendes, bør derfor, i afventning af det næste møde i Den Stående Komité for Planter, Dyr, Fødevarer og Foder, afgrænses i bilaget til denne afgørelse, ligesom regionaliseringens varighed bør fastsættes.
            
         
               (9)
            
            
               Denne afgørelse vil blive taget op til fornyet vurdering på det næste møde i Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Sverige påser, at de beskyttelses- og overvågningszoner, der er oprettet i henhold til artikel 16, stk. 1, i direktiv 2005/94/EF, som minimum omfatter de områder, der er angivet i del A og del B i bilaget til denne afgørelse.
   Artikel 2
   Denne afgørelse anvendes indtil den 31. december 2016.
   Artikel 3
   Denne afgørelse er rettet til Kongeriget Sverige.
   
      Udfærdiget i Bruxelles, den 28. november 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (EUT L 10 af 14.1.2006, s. 16).
   
      BILAG
      DEL A
      Beskyttelseszone, jf. artikel 1:
      
                  ISO-landekode
               
               
                  Medlemsstat
               
               
                  Navn
               
            
                  SE
               
               
                  Sverige
               
               
                  Område:
                  De dele af Helsingborg Kommune (ADNS-kode 01200), der ligger inden for en cirkel med en radius på tre kilometer med centrum i koordinaterne (WGS84 dec.) N56,053495 og E12,848939.
               
            DEL B
      Overvågningszone, jf. artikel 1:
      
                  ISO-landekode
               
               
                  Medlemsstat
               
               
                  Navn
               
            
                  SE
               
               
                  Sverige
               
               
                  Område:
                  De dele af Helsingborg kommune, Ängelholm kommune, Bjuv kommune og Åstorp kommune (ADNS-kode 01200), der ligger uden for den beskrevne beskyttelseszone og inden for en cirkel med en radius på 10 kilometer med centrum i koordinaterne (WGS84 dec.) N56,053495 og E12,848939.